ป่วน! คนร้ายกราดยิงรัฐสภาอิหร่าน-สุสาน”โคไมนี”บาดเจ็บหลายราย
ป่วน! คนร้ายกราดยิงรัฐสภาอิหร่าน-สุสาน"โคไมนี"บาดเจ็บหลายราย
7 มิ.ย. 2560

ผู้สื่อข่าวรายงานว่า เกิดเหตุกราดยิงในสถานที่ 2 แห่งของในอิหร่านวันนี้ (7 มิ.ย.) โดยเหตุการณ์หนึ่งเกิดขึ้นที่รัฐสภาอิหร่าน และอีกเหตุการณ์หนึ่งเกิดขึ้นที่สุสานของนายอยาตุลเลาะห์ โคไมนี อดีตผู้นำสูงสุดของอิหร่าน ซึ่งตั้งอยู่ในกรุงเตหะราน โดยเหตุการณ์ดังกล่าวส่งผลให้มีผู้บาดเจ็บอย่างน้อย 2 คน
สำหรับที่รัฐสภาอิหร่านนั้น รายงานระบุว่า ชายคนหนึ่งพร้อมด้วยอาวุธปืน ได้บุกเข้าไปในรัฐสภาอิหร่านในวันนี้ และได้เปิดฉากยิงเจ้าหน้าที่รักษาความปลอดภัย ส่งผลให้เจ้าหน้าที่ได้รับบาดเจ็บอย่างน้อย 1 คน
โดยรายงานระบุว่า เหตุการณ์กราดยิงในรัฐสภาได้ยุติลงแล้ว ขณะที่เจ้าหน้าที่รักษาความปลอดภัยได้ปิดกั้นพื้นที่ทั้งภายในและภายนอกอาคาร ทั้งนี้ เจ้าหน้าที่ยังไม่ทราบตัวคนร้ายและยังไม่สามารถระบุแรงจูงใจในการก่อเหตุครั้งนี้